Адриана Кампос

**Адриана Кампос Лопез** (;  27 феврал 1979 Чапарал, Толима, Колумбия — 3 ноябр 2015 Салгар, Антиокия, Колумбия) — ҳунарпешаи театр, синамо ва телевизиони колумбӣ. Адриана бисёртар дар силсилафилмҳои телевизионҳои RCN Television, Caracol Televisión ва Telemundo кор кардааст.

## Зиндагинома
Адриана Кампос 27 феврали соли 1979 дар шаҳри хурди Чапаралл, дар ҷанубу ғарби пойтахти Колумбия шаҳри Богота таваллуд шудааст.  Дар синни ҳаштсолагӣ ӯ ба мактаби рақс рафта, орзуи раққосаи касбӣ шуданро дошт. Волидон ба интихоби ӯ зид набуданд. Пас аз хатми мактаби миёна, Адриана барои таҳсил дар донишгоҳ ба Богота кӯч баст.

Адриана Кампос солҳои охир кор намекар.  Ӯ тамоми вақти холии худро ба нигоҳубини писараш сарф кард.  «Модарӣ - ин туҳфаи беҳтарини ман аз ҷониби Худо аст», - иқрор шуда буд ӯ.

## Фаъолият
Рӯзе ӯ тасодуфан ба студияи филм ворид шуд, ки дар он лаҳза банаворгирии силсилафилми машҳури колумбӣ "Padres e hicos" мерафт.  Ӯро коргардон мушоҳида намуда аз ӯ хоҳиш намуд то аз санҷиш гузарад. Кампос, ки қаблан дар саҳна баромад намекард, аз кастинг бомуваффақият гузашт ва нақши камеоиро ба даст овард. 
Пас аз он ӯро ба якчанд намоишномаҳо даъват намуданд.  Ҳамин тавр, ӯ дар теленовелаи "Зорро: шамшер ва садбарг" бо Кристиан Мейер, Марлене Фавела, Андреа Лопез ва Наташа Клаусс нақш бозидааст - он дар бисёр кишварҳо бомуваффақият ба навор гузошта шуд.

Соли 2004 ӯ барои нақши дуюмдараҷа Маргарита дар теленовелаи 	"Te voy a enseñar a querer" 	(Дӯст доштанро ба ту меомӯзад) даъват шудааст, ки бо ҳунарпешаҳои машҳур Данна Гарсия, Мигел Варонӣ, Мишел Браун, Катрин Сиачоке ва Мартин Карпан  нақш бозидааст. Иҷрои ӯ баҳои баланд гирифт. 
Ӯ соли 2009 дар теленовелаи машҳур "Тилисми зебо" () нақши Пересило Кордоноро иҷро намудааст, ки машҳурияти Адриана марзи Амрикои Лотиниро убур намуд. Дар ин силсилафилми ӯ инчунин дар қатори Данна Гарсия, Сегундо Сернадас, Кэтӣ Барберӣ ва Мария Ҳелено Доеринг ҳунарнамоӣ намудааст

Ҳарчанд Адриана нақшҳои марказиро набозида бошад ҳам,  дар мамлакатҳои Амрикои Лотинӣ машҳурияти бузурге дошт.

Ӯ ду маротиба дар маросими ҷоизасупории TVyNovelas дар номинатсияи" Беҳтарин ҳунарпеша дар нақши дуюмдараҷа" барои нақшҳо дар теленовелаҳои "Ҳамсоягҳо"   () ва "Тилисми зебо" () пешниҳод шудааст.

## Ҳаёти шахсӣ
Адриана соли 2010 якчанд муддат бо ҳунарпеша Маурисио Очманн муносибати ошиқона дошт, аммо муносибати онҳо дер давом накард. 
Ӯ бо соҳибкор Карлос Ринкон номзадӣ намуд. Соли моҳи августи 2014 Адриана барои таваллуди писараш Ҷеронимо ба рухсатӣ баромадааст. 
Адриана як хоҳар Лилиана дорад . 
### Вафот
3 ноябр 2015 Адриана бо номзадаш Карлос ба садамаи нақлиётӣ дучор шуда ба ҳалокат расидаанд, ки ӯ 36 сол дошт. Ҳангоми ҳодиса онҳо аз шаҳри Меделин бар мегаштанд ва нақлиётро номзади ӯ Карлос идора менамуд, ки ҳангоми ҳаракат аз уҳдаи идораи нақлиёт набаромада ба дарёи Каука меафтанд.
Ин ҷуфт ба шаҳр барои анҷоми якчанд корҳои пеш аз маросими туяшон рафта буданд, хушбахтона кудакашон ҳамроҳашон набуд.

## Филмнома

### Филмҳо
* 2011: *[[:es:Postales colombianas|Postales colombianas]]* Фанни.
* 2006: *[[:es:La boda del gringo|La boda del gringo]]* Клаудия

### Театр
* *[[:es:Juana de Arco (obra de teatro)|Juana de Arco]].*
* *[[:es:La Medea|La Medea]].*
* *[[:es:Ricardo III (obra de teatro con Adriana Campos)|Ricardo III]].*
* *[[:es:Esto esta que arde|Esto está que arde]].*
* *[[:es:Técnicas para amar|Técnicas para amar]].*
## Ҷоизаҳо
TVyNovelas Awards

*2008: Беҳтарин ҳунарпешаи дуюмдараҷа *Vecinos.*
*2010: Беҳтарин ҳунарпешаи дар нақши бадхоҳ *Bella Calamidades*.
## Эзоҳ

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешазанҳои синамои Испониё ва Амрикои Лотинӣ
Гурӯҳ:Ҳунарпешазанони асри ХХI
Гурӯҳ:Ҳунарпешазанҳои синамои Колумбия
Гурӯҳ:Ҳунарпешазанҳои телевизиони Колумбия
Гурӯҳ:Ҳунарпешазанҳои театри Колумбия